කොවිඩ්-19 වසංගතය හේතුවෙන් මගී ප්‍රවාහන සේවයේ නියුතු වුවන්ට සිදුවූ දුෂ්කරතා සැලකිල්ලට ගනිමින්, ඔවුන් විසින් මුල්‍ය ආයතන වෙතින් ලබා ගෙන ඇති ලීසිං පහසුකම් සඳහා 2021 අප්‍රේල් 01 දින සිට මාස 6ක කාල සීමාවක් සඳහා ණය සහන යෝජනා ක්‍රමයක් ක්‍රියාත්මක කරන ලෙස ශ්‍රී ලංකා මහ බැංකුව විසින්, වාණිජ බැංකු,විශේෂිත බැංකු,මූල්‍ය සමාගම් සහ විශේෂිත කල්බදු සමාගම් වෙත දැනුම් දී තිබෙනවා.මෙම පහසුකම සඳහා සුදුසුකම් ලබන්නන් වන්නේ පොදු මගී ප්‍රවාහන සේවා,පාසල් ළමුන් ප්‍රවාහන සේවා,කාර්යාල මගී ප්‍රවාහන සේවා, ත්‍රි රෝද රථ ඇතුළු කුළී රථ සේවා,පුද්ගලික මගී ප්‍රවාහන සේවා සහ සංචාරක මගී ප්‍රවාහන පහසුකම් සපයන්නන්ය.